]Sikker strømforsyning? Skyhøye strømpriser og avgiftsøkninger de siste 10 åra skulle vel i det minste gjøre Norge i stand til å ha en sikker strømforsyning. Høye priser og god inntjening til strømleverandørene gjenspeiles ikke i sikker strøm til vanlige forbrukere. Uvær eller vinterstormene som de nå kaller ekstremvær truer et alderstynget strømnett. Manglende utskifting og vedlikehold av strømnettet i Norge bekymrer Direktoratet for samfunnssikkerhet og beredskap. Direktoratet har i flere år påpekt at vedlikehold og investeringer må prioriteres av nettselskapene. Infrastrukturen på alle viktige samfunnsområder i Norge er blitt salderingsposter i innsparingens navn. Våre politikere sover og har ikke lenger styring eller vilje til å ta styring med nedsarvingen av landet vårt. Hele infrastrukturen i Norge holder på å falle sammen. Nå hjelper det ikke lenger med flikking. Jeg stiller spørsmål om vi kan kalle dette vi nå opplever er ekstremvær eller at værtypen blir brukt som et skalkeskjul for et elendig vedlikehold av strømnettet. Vi hadde strøm i Norge i snøvintrene på 1960 og 1980 tallet også, uten at strømmen forsvant. Vi har bygd et samfunn som er helt avhengige av elektrisitet, og da må politikeren våkne opp av tornerosesøvnen sin når de ser at de såkalte private nettselskap ikke tar ansvar. Det er nå kun kortsiktig profitt som teller! DSB regner med at nettselskapene er seg sitt ansvar bevisst. Det tror ikke jeg noe på! Kommuner og fylkeskommuner betaler i dag ut erstatning til bileiere over hele landet fordi bilene blir skadet av elendig veivedlikehold. I løpet av kort tid vil erstatningskostnadene bli høyere enn det ville kostet å bygge nye veier! Dette er sikkert god samfunnsøkonomi. Det er letter å skylde på været når alt går galt! Er denne nedbyggingen av landet vårt endel av planen med å spare til de neste generasjoner?@tekst.ytr-undrskrift: